Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 10 เม.ย. 60
10 เม.ย. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับลง 3.54 จุด (-0.22%) ปิดภาคเช้าที่ 1,579.99 จุด ด้วยมูลค่าการซื้อขาย 15,144.14 ลบ.
Most Positive Impact: PTT (+0.58 จุด), CPN (+0.57 จุด), TOP (+0.26 จุด)
Most Negative Impact: AOT (-0.72 จุด), U (-0.57 จุด), SCB (-0.34 จุด)
แนวโน้มตลาดบ่าย
SET Index เคลื่อนไหวซึมติดลบ ท่ามกลางมูลค่าการซื้อขายที่เหลืออยู่เพี่ยง 1.51 หมื่นล้านบาท ถือว่าค่อนข้างน้อยเมื่อเทียบกับมูลค่าการซื้อขายเฉลี่ยตั้งแต่ต้นปีที่ 2.2 หมื่นล้านบาท มองว่าเป็นสภาวะปกติก่อนที่จะเข้าสู่ช่วงหยุดยาวจากเทศกาลสงกรานต์
ทั้งนี้ KS Research ได้จัดทำบทวิเคราะห์ Songkran Rally ไปเมื่อ 3 เม.ย.60 ที่ผ่านมา ว่า จากสถิติ 6 ปีที่ผ่านมา SET Index มักจะมีการปรับเพิ่มขึ้นหลังจากผ่านช่วงเทศกาลสงกรานต์ (13-15 เม.ย.) ไปแล้ว 1 ถึง 2 สัปดาห์ ด้วยความน่าจะเป็น 83% โดย SET Index จะให้ผลตอบแทนเฉลี่ยสูงถึง 1.8% กลุ่มอุตสาหกรรมที่โอกาสปรับเพิ่มขึ้นตาม SET ในช่วง 2 สัปดาห์หลังสงกรานต์จะไล่ตั้งแต่ วัสุดก่อสร้าง (ขึ้นทุกปี) ให้ผลตอบแทนเฉลี่ย 3.77% ส่วนกลุ่มที่ปรับขึ้น 5 จาก 6 ปีคือ สื่อสาร ปิโตรเคมี การเงิน โรงพยาบาล ขนส่ง และเกษตร โดยให้ผลตอบแทนเฉลี่ย 4.46% 3.38% 3.00% 2.76% 2.67% และ 1.22% ตามลำดับ โดยกลุ่มหุ้นที่มีความน่าจะเป็นที่จะให้ผลตอบแทนเป็นบวกและยังมี Upside สูงเกิน 10% จะมีตัวที่น่าสนใจคือ GLOBAL IVL CPN PTTEP BBL KCE BJC AP SPALI CPALL CK LH CENTEL DEMCO BCH HMPRO KTB
ระยะสั้น SET ยังคงผ่อนคลาย และยังไม่เกิดสัญญาณ Fund Flow ไหลออกทีชัดเจน แต่ก็ต้องเริ่มระมัดระวังการออกมาพูดบนเวทีต่างๆ ของบรรดาประธาน Fed แต่ละสาขา โดยวันนี้จะมีคุณ Yellen พูดที่ University of Michigan พรุ่งนี้ Kashkari ที่ Minneapolis ซึ่งหากมีการพูดถึงการลดขนาดงบดุลของ Fed เชื่อว่าจะทำให้ตลาดกังวลต่อการประชุม FOMC ใน 2-3 พ.ค.60 และทำให้ก่อนถึงวันดังกล่าว จะได้เห็นการปรับพุ่งขึ้นของ US Dollar กระทบต่อสกุลเงินต่างๆรวมถึงเงินบาทไทย กลายเป็นประเด็นดึง Fund Flow ไหลออกอีกครั้ง
หุ้นแนะนำ: GLOBAL KCE BANPU PTTEP CPALL
หุ้นเก็งกำไรระยะสั้น: MALEE เป้าหมายทำกำไรที่ 110 บาทตัดขาดทุน 101 บาท
Alternative Trading:
SET50 Futures: สถานะ Long S50M17 994 จุด ถือเพื่อทำกำไรที่ 1,007 จุด